Lūpdažių džiunglės
Lūpdažių džiunglės (angl. Lipstick Jungle) – amerikiečių draminės komedijos televizijos serialas, pasakojantis apie tris galingas Niujorko moteris. Serialo kūrėjos yra DeAnn Heline ir Eileen Heisler. „Lūpdažių džiunglės“ paremtos pagal to paties pavadinimo Candace Bushnell („Sekso ir miesto“ autorės) romaną. Serialo premjera įvyko 2008 m. vasario 7 d. NBC kanalu. Planuota „Lūpdažių džiunglių“ apimtis – 13 serijų, tačiau dėl Amerikos rašytojų gildijos streiko nufilmuotos tik septynios. 2008 m. balandžio 2 d. buvo parodyti dar 6 epizodai. Antrasis serialo sezonas baigėsi 2009 m. sausio 9 d.